Henrike Knörr

Henrike Knörr Borràs (Tarragona, Katalunia, 1947ko martxoaren 2a - Gasteiz, Araba, 2008ko apirilaren 30a) euskal hizkuntzalaria eta idazlea izan zen, Gorka Knörr abeslari eta politikariaren anaia.

Gasteizko Ramiro de Maeztu institutuan, gaur egun Urrutiko Hezkuntzako Euskal Institutua, frantses irakasle ibili zen.

EHUko katedraduna eta euskaltzain oso izan zen 1977tik hil arte, Euskaltzaindiko Iker saileko buru izanik 2004tik aitzina. Onomastikan eta toponimian bereziki aditua zen, Onomasticon Vasconiae izeneko bilduman hainbat argitalpen bildu baitzituen. Joseba LAKARRA: «Adiós a un lingüista», El País, 2008-06-24. Euskaltzaindian idazkari eta buruorde ere aritu zen.

 Lanak 
 Saiakera 
 Gasteiz (1976, Gordailu)
 Arabako euskararen lekukoak. Ikerketak eta testuak (1998, Eusko Legebiltzarra). Koldo Zuazorekin batera egindako ikerketa. ISBN-10: 8487122736; ISBN-13: 9788487122736

 Biografia 
 Jose Paulo Ulibarri (1975, Gordailu)

 Errekonozimenduak 

 2023: Martxoaren 24an, euskara batuak "herriaren garapenean izan duen balioa" azpimarratzeko eta euskara batuaren sorreran bultzatzaile izan zirenak oroitzeko, Euskaltzaindiak eta Orereta Ikastolak Errenteria eta Donostia lotuko zuen 8.000 lagunek osatutako giza-kate erraldoi bat antolatu zuten. Euskara batuaren sorreran eta gorpuztean nabarmendutako 15 pertsona oroituko zituen ekimenak: Koldo Mitxelena, Resurreccion Maria Azkue, Pierre Broussain, Jose Maria Satrustegi, Julia Berrojalbiz, Xabier Kintana, Raimundo Olabide, Julene Azpeitia, Luis Villasante, Henrike Knörr, Arantxa Urretabizkaia, Arturo Campion, Gabriel Aresti, Jean-Louis Davant eta Jose Luis Alvarez Enparantza Txillardegi.

 Erreferentziak 

 Kanpo estekak 
 Henrike Knorren webgune pertsonala
 Knörr, Garikoitz (2009): Henrike Knörr Borràs, 1947-2008. Bidegileak bilduma, Eusko Jaurlaritzaren Argitalpen Zerbitzu Nagusia.
 «Henrike Knörr», Literaturaren Zubitegia.
 Euskaltzaindia: «Henrike Knörr 1947-2008»
  Henrike Knörr: «La lengua vasca en el mundo», Centro Virtual Cervantes.

Kategoria:Arabako idazleak
Kategoria:Euskaltzainak
Kategoria:Gasteiztarrak
Kategoria:Euskal idazleak
Kategoria:Euskal hizkuntzalariak
Kategoria:Euskal kataluniarrak
Kategoria:Gasteizen hildakoak
Kategoria:Euskal Herriko Unibertsitateko katedradunak
Kategoria:Santa Isabel hilerrian lurperatutakoak